ชื่อสถานที่: ศาลหลักเมือง
ชื่อสถานที่ในภาษาอังกฤษ: City Pillar Shrine
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ศาสนสถาน (วัด/โบสถ์/มัสยิด ฯลฯ)
ที่ตั้ง: หลักเมือง ชนะสงคราม พระนคร กรุงเทพมหานคร 10200 ภาคกลาง
รายละเอียด: เป็นศาลที่สร้างขึ้นมาพร้อมกับการสถาปนากรุงรัตนโกสินทร์เป็นราชธานี ตามธรรมเนียมพิธีพราหมณ์ว่า ก่อนที่จะสร้างเมืองจะต้องทำพิธียกเสาหลักเมืองในที่อันเป็นชัยภูมิสำคัญ เพื่อเป็นสิริมงคลแก่บ้านเมืองที่จะสร้างขึ้น จุดสำคัญของศาลหลักเมืองคือ เสาหลักเมือง ซึ่งได้กระทำพิธียกเสาขึ้นเมื่อวันที่ 21 เมษายน พ.ศ. 2325 เดิมทีเสาหลักเมือง มีเพียงศาลาปลูกไว้กลางแดดกันฝนเท่านั้น จนชำรุดลงอย่างมากในสมัยรัชกาลที่ 4 จึงโปรดเกล้าฯให้ทำขึ้นใหม่อีกเสาหนึ่ง ด้วยเหตุนี้เองจึงทำให้ศาลหลักเมืองกรุงเทพมหานครมีเสาหลักเมือง 2 ต้น นับจากนั้นเป็นต้นมา ประชาชนคนไทยที่นิยมไหว้พระ 9 วัด มักจะมาสักการะกันในช่วงปีใหม่ เนื่องจากมีความเชื่อว่าการไหว้ศาลหลักเมืองจะทำให้เจริญในหน้าที่การงาน ช่วยเสริมความมั่นคงให้กับชีวิต ต่อดวงชะตา และจะมีแต่ความสงบสุข และส่งเสริมวาสนาบารมี ทุกวันนี้ศาลหลักเมืองจึงยังคงเป็นที่ศูนย์รวมจิตใจของคนไทย ดังพระประสงค์ขององค์ปฐมบรมกษัตริย์เฉกเช่นที่เคยเป็นมาแต่ครั้งอดีต จวบจนปัจจุบันเพื่อการปฏิบัติตามมาตรการและแนวทางของรัฐบาลในการป้องกันการแพร่ระบาดของเชื้อไวรัส COVID-19 ดังนี้ 1. กำหนดทางเข้า-ออก ด้านเดียวโดยใช้ประตูด้านถนนหน้าหับเผย 2. จัดจุดคัดกรองประชาชนก่อนเข้ามาใช้บริการ โดยตรวจวัดอุณหภูมิร่างกาย หากพบว่าเกิน37.5 องศาเซลเซียส จะไม่อนุญาตให้เข้าสักการะ และล้างมือด้วยเจลแอลกอฮอล์ก่อนและหลังเข้าสักการะซึ่งศาลหลักเมืองได้จัดหาแอลกอฮอล์ไว้บริการทุกจุดบริการ 3.กำหนดจุดสัญลักษณ์ และจัดตั้งเสากั้นบริเขตการเว้นระยะห่างทางสังคม Social Distancing 4. ลงทะเบียนแพลตฟอร์ม “ไทยชนะ” โดยใช้โทรศัพท์เคลื่อนที่สแกนคิวอาร์โค้ดเพื่อเช็คอินเข้าใช้บริการภายในศาลหลักเมือง โดยจัดเจ้าหน้าที่คอยดูแลในเรื่องการลงทะเบียนฯ แนะนำวิธีสแกนฯ และคอยช่วยเหลือ สำหรับผู้ที่ไม่สามารถสแกนได้ให้ลงทะเบียนในแบบฟอร์ม โดยระบุ ชื่อ นามสกุล, หมายเลขโทรศัพท์ที่สามารถติดต่อได้, เวลามา และเวลากลับ 5. จัดหาแอลกอฮอล์ล้างมือวางบริการ ณ จุดจำหน่ายเครื่องสักการะ และตามสถานที่ต่างๆ 6. งดจุดธูปเทียน และงดให้ประพรมน้ำมนต์ แต่จัดน้ำเทพมนต์ แบบบรรจุขวดตั้งไว้บริการเพื่อป้องกันการสัมผัสกับเชื้อโรค 7. ขอความร่วมมือประชาชนที่เข้ามาใช้บริการจำกัดเวลาในการเข้าสักการะฯ ไม่เกิน 10 นาที รวมทั้งจำกัดจำนวนผู้เข้ามาใช้บริการ ไม่เกิน จำนวน 200 คน/รอบ 8. เจ้าหน้าที่ศาลหลักเมืองจะต้องสวมหน้ากากอนามัย, Face Shield และถุงมือขณะให้บริการพร้อมทั้งมีการติดตั้ง Couter Shield เพื่อรักษาระยะห่างทางสังคม และกำชับให้เจ้าหน้าที่ดูแลตนเองให้มีสุขอนามัยที่ดี 9. ให้เจ้าหน้าที่ฯ ประจำจุดบริการ หมั่นฉีดพ่นน้ำยาฆ่าเชื้อทุกจุดบริการและจุดสัมผัสร่วมสม่ำเสมอ และหลังเวลาปิดศาลหลักเมืองของทุกวันให้เจ้าหน้าที่ฉีดพ่นน้ำยาฆ่าเชื้อทั่วบริเวณ เพื่อให้ประชาชนที่เข้ามาสักการะเกิดความมั่นใจและรู้สึกปลอดภัยในการเข้ามาสักการะศาลหลักเมือง 10. ให้เจ้าหน้าที่ ตรวจหาเชื้อโดยชุดทดสอบ ATK (แอนติเจน เทสต์ คิท) ก่อนเข้าปฏิบัติงาน 11. เจ้าหน้าที่ได้รับการฉีดวัคซีนครบ 3 เข็ม 12. จัดเจ้าหน้าที่ประชาสัมพันธ์ให้คำแนะนำในการปฏิบัติตามมาตรการดังกล่าวอย่างต่อเนื่องทุกสัปดาห์ ????สำหรับดอกไม้ธูปเทียนต่างๆ ที่ใช้ในการถวายสักการะสิ่งศักดิ์สิทธิ์ภายในศาลหลักเมืองนั้น สามารถเข้ามาบูชาได้ภายในศาลหลักเมือง และหากต้องการทราบข้อมูลรายละเอียดเพิ่มเติม สามารถโทรมาสอบถามได้ที่ โทร 02 222 9876 ต่อ 116, 117, 123 และ 124 ได้ตั้งแต่เวลา 06.30 น. ถึง 18.30 น. ของทุกวัน
รายละเอียดในภาษาอังกฤษ: -
จุดเด่น: -
เวลาเปิดให้บริการ: ทุกวัน เวลา 06.30 - 18.30 น.
ช่วงเวลาการเปิดให้บริการของปี: -
ติดต่อ: 0 2222 9876 ต่อ 116, 117, 123 และ 124
สถานที่ใกล้เคียง: ใกล้สนามหลวง แขวงพระบรมมหาราชวัง เขตพระนคร